Εδμόνδος Χάουαρντ

Ο λόρδος Εδμόνδος Χάουαρντ, αγγλ.: lord Edmund Howard ( – 19 Μαρτίου 1539) ήταν ο 3ος γιος τού Θωμά Χάουαρντ 2ου δούκα τού Νόρφολκ, και τής πρώτης συζύγου του Ελισάβετ Τίλνεϋ. Η αδελφή του, Ελισάβετ, ήταν η μητέρα τής 2ης συζύγου τού Ερρίκου Η΄, Άννας Μπολέυν, και αυτός ήταν ο πατέρας τής 5ης συζύγου τού βασιλιά, Αικατερίνης Χάουαρντ. Η εξαδέλφη του Μάρτζερυ Γουέντγουορθ, ήταν η μητέρα τής 3ης συζύγου τού Ερρίκου, Τζέιν Σίμουρ.

 Καταγωγή 
Ο Εδμόνδος Χάουαρντ, γεννημένος π. το 1478, ήταν ο 3ος γιος τού Θωμά Χάουαρντ, αργότερα 2ου δούκα τού Νόρφολκ, και τής πρώτης συζύγου του, Ελισάβετ Τίλνεϋ. Είχε επτά αδελφούς και δύο αδελφές αμφιθαλείς: τον Θωμά Χάουαρντ 3ο δούκα τού Νόρφολκ, τον Εδουάρδο Χάουαρντ, τον σερ Ιωάννη Χάουαρντ, τον Ερρίκο Χάουαρντ,  τον Κάρολο Χάουαρντ, τον Ερρίκο Χάουαρντ, τον Ριχάρδο Χάουαρντ, την Ελισάβετ Χάουαρντ και τη Μύριελ Χάουαρντ, η οποία παντρεύτηκε πρώτα τον Ιωάννη Γκρέυ 2ο υποκόμη Λάιλ, και έπειτα τον σερ Θωμά Νάιβετ.

Με τον δεύτερο γάμο τού πατέρα του με την Άγκνες Τίλνεϋ, ο Χάουαρντ είχε επτά ετεροθαλείς αδελφούς και αδελφές: τον Ιωάννη Χάουαρντ,  τον Τζον Χάουαρντ, τον Γουλιέλμο Χάουαρντ 1ο βαρόνο Χάουαρντ τού Έφινγχαμ, τον Κάρολο Χάουαρντ, τον λόρδο Θωμά Χάουαρντ, τον Ερρίκο Χάουαρντ, τον Ριχάρδο Χάουαρντ, την Άννα Χάουαρντ, την Δωροθέα Χάουαρντ που παντρεύτηκε τον Εδουάρδο Στάνλεϋ 3ο κόμη τού Ντέρμπυ, την Αικατερίνη Χάουαρντ που παντρεύτηκε αρχικά τον Ρυς απ Γκρίφιθ και στη συνέχεια τον Ερρίκο Ντόμπενι 1ο κόμη τού Μπρίτζγουοτερ, και την Ελισάβετ Χάουαρντ που παντρεύτηκε τον Ερρίκο Ράντκλιφ 2ο κόμη τού Σάσεξ.

 Σταδιοδορμία 
Ο Εδμόνδος Χάουαρντ πέρασε τα πρώτα του χρόνια στην αυλή. . Πέρασε το μεγαλύτερο μέρος τής παιδικής του ηλικίας στην αυλή στην υπηρεσία (ως pageboy) τού βασιλιά Ερρίκου Ζ΄. 

Το 1509 καταγράφηκε ως ένας από τούς ευγενείς, που οργάνωσαν τις μονομαχίες για την κοινή στέψη τού Ερρίκου Η΄ και τής πρώτης συζύγου του, Αικατερίνης τής Αραγωνίας. Αν και ο μεγαλύτερος αδελφός του, Θωμάς Χάουαρντ 3ος δούκας τού Νόρφολκ, έγινε κυρίαρχη προσωπικότητα στην αυλή, και ένας άλλος αδελφός του, ο Εδουάρδος Χάουαρντ, ήταν στενός σύντροφος τού βασιλιά, ο Εδμόνδος φαίνεται να μην συμμεριζόταν την εύνοια τού βασιλιά, και φαίνεται να θεωρούνταν αναποτελεσματικός. .

Οι βιογράφοι έχουν περιγράψει τον Εδμόνδο ως «σπάταλο, που σύντομα σκόρπισε τις εκτάσεις τής πρώτης συζύγου του στο Κεντ και το Χάμσιρ, και κατέφυγε στο εξωτερικό για να αποφύγει τούς πιστωτές του, αφήνοντας τα πολυάριθμα παιδιά του να τα μεγαλώσουν συγγενείς».

Ο Γκάρεθ Ράσελ γράφει:Ο Εδμόνδος Χάουαρντ δεν μπορεί να ήταν ενθουσιασμένος με την άφιξη μίας ακόμη κόρης. Τα κορίτσια χρειάζονταν προίκες, και ο Εδμόνδος ήδη αντιμετώπιζε οικονομικές δυσκολίες. Η Αικατερίνη είχε την ατυχία να γεννηθεί από έναν άνδρα, που έφθασε στο απόγειο της ακμής του, πολύ πριν γίνει πατέρας. Ο Εδμόνδος ήταν ένας τοξικός συνδυασμός διεφθαρμένου, ασταθούς και αξιολύπητου, αλλά δεν ήταν πάντα έτσι. Όσοι τον γνώριζαν στα νιάτα του, περιέγραφαν τον πατέρα τής Αικατερίνης ως «έναν θαρραλέο και σκληραγωγημένο νεαρό, και εύρωστο κύριο». Ένας από τούς επτά γιους, αλλά ο τρίτος που έφθασε στην ενηλικίωση, είχε τις αθλητικές ικανότητες τού πατέρα και των αδελφών του, αλλά δεν είχε την οξεία κοινωνική τους νοημοσύνη. Ο Εδμόνδος ήταν στρατάρχης τού Ιππικού στη Μάχη τού Φλόντεν στις 9 Σεπτεμβρίου 1513, και παρευρέθηκε στον βασιλιά στο Πεδίο τού Χρυσού Υφάσματος το 1520, όπου ήταν ένας από τούς διεκδικητές στα τουρνουά. Το 1530 ή το 1531, με τη βοήθεια τού Τόμας Κρόμγουελ, ο Εδμόνδος έγινε ελεγκτής (controller) τού Καλαί. Απολύθηκε από τη θέση το 1539, πιθανώς λόγω κακής υγείας μετά από πολλά χρόνια αναποτελεσματικής υπηρεσίας, όπου επέτυχε πολύ λίγα, και κέρδιζε ακόμη λιγότερα.

Ο Εδμόνδος απεβίωσε στις 19 Μαρτίου 1539, ένα χρόνο πριν η κόρη του, Αικατερίνη Χάουαρντ, γίνει βασίλισσα τής Αγγλίας. Η χήρα του Μαργαρίτα ήταν μεταξύ των γυναικών, που διορίστηκαν να υπηρετήσουν την θετή κόρη της, όταν σχηματίστηκε το νοικοκυριό της τον Αύγουστο τού 1540. Η Μαργαρίτα αργότερα παντρεύτηκε τον Ερρίκο Μάνοκ.  Ο Στάινμαν υπέθεσε, ότι ο 3ος σύζυγος τής Μαργαρίτας Μάντυ ήταν ο Ερρίκος Μάνοξ, ο οποίος ήταν μουσικός διδάσκαλος τής Αικατερίνης Χάουαρντ στα νιάτα της, και είχε εμπλακεί σε ερωτικές περιπέτειες μαζί της, οι οποίες αργότερα συνέβαλαν στην πτώση της. Ο Μπίντοφ απέδειξε, ότι ο 3ος σύζυγος τής Μαργαρίτας Μάντυ, Ερρίκος Μάνοκ, συνέταξε τη διαθήκη του στις 18 Μαρτίου 1564, στην οποία αποκληρώνει τόσο τη Μαργαρίτα, όσο και τον γιο του.   Η Μαργαρίτα (το γένος Μάντυ) τάφηκε στο Στρίθαμ τού Σάρεϋ στις 22 Ιανουαρίου 1565. 

 Οικογένεια 
Ο Εδμόνδος νυμφεύτηκε πρώτα τη Τζόυς Κάλπεπερ (π. 1480 – π. 1528), κόρη τού Ριχάρδου Κάλπεπερ, ευγενούς (esquire), από το Όξενχοουθ, στο Γουέστ Πέκαμ, στο Κεντ. 

Η Τζόις Κάλπεπερ ήταν χήρα τού Ραλφ Λη, ευγενούς (esquire) (απεβ. στις 6 Νοεμβρίου 1509) από το Στόκγουελ (στο Λάμπεθ), στο Σάρεϋ, και από τον πρώτο της γάμο, είχε αποκτήσει δύο γιους και τρεις κόρες, οι οποίοι ήταν επομένως θετά παιδιά τού Εδμόνδου:
 σερ Τζον Λη (απεβ. το 1566), νυμφεύτηκε μία σύζυγο ονόματι Ελισάβετ, και μαζί της απέκτησε μία κόρη, την Άγκνες Λη (απεβ. πριν από το 1590), η οποία παντρεύτηκε πρώτα τον σερ Θωμά Παστόν (π. 1515 – 4 Σεπτεμβρίου 1550), έναν κύριο τού Ιδιωτικού Θαλάμου τού βασιλιά Ερρίκου Η΄, τον 4ο (αλλά 3ο επιζώντα) γιο τού σερ Γουλιέλμου Παστόν (π. 1479 – 1554) και τής Μπρίτζετ Χέιντον, και έπειτα τον Εδουάρδο ΦιτςΤζέραλντ (17 Ιανουαρίου 1528 – 1597), έναν νεότερο αδελφό τού Τζέραλντ ΦιτςΤζέραλντ 11ου κόμη τού Κίλντερ (1525–1585).
 Ραλφ Λη (απεβ. πριν από το 1563), νυμφεύτηκε τη Μαργαρίτα Άιρλαντ, κόρη τού Γουλιέλμου Άιρλαντ, ευγενούς (esquire), και απέκτησε μαζί της έναν γιο:
 Ιωάννης Λη, ευγενής, νυμφεύτηκε τη Μάρτζερυ Σώντερς, και είχε μία κόρη,
 Φράνσις, παντρεύτηκε τον Εδουάρδο Μόργκαν.
 Ισαβέλλα Λη, παντρεύτηκε πρώτα τον σερ Εδουάρδο Μπέιντον, έπειτα τον σερ Ιάκωβο Σταμπ, και μετά τον Θωμά Στάφορντ, ευγενή.
 Τζόις Λη, παντρεύτηκε τον Ιωάννη Στάννεϋ, διάσημο σχεδιαστή μόδας.
 Μαργαρίτα Λη, παντρεύτηκε έναν σύζυγο με το επώνυμο Ράις.

Ο Εδμόνδος Χάουαρντ και η Τζόις Κάλπεπερ απέκτησαν τρεις γιους και τρεις κόρες:
 σερ Κάρολος Χάουαρντ.
 Ερρίκος Χάουαρντ, ευγενής.
 σερ Γεώργιος Χάουαρντ (π. 1525–1575).
 Μαργαρίτα Χάουαρντ (π. 1515 – 10 Οκτωβρίου 1572), η οποία παντρεύτηκε τον σερ Θωμά Άρουντελ τού Κάστρου Γουόρντουρ και απέκτησε παιδιά:
 σερ Μάθιου Άρουντρλ.
 Κάρολος Άρουντελ.
 Αικατερίνη Χάουαρντ (1522–13 Φεβρουαρίου 1542), παντρεύτηκε τον Ερρίκο Η΄ και δεν απέκτησε απογόνους.
 Μαίρη Χάουαρντ, παντρεύτηκε τον Εδμόνδο Τράφορντ.

Ο λόρδος Εδμόνδος Χάουαρντ νυμφεύτηκε για 2η φορά, με τη Δωροθέα Τρόις, κόρη τού Θωμά Τρόις τού Χάμσιρ, και χήρα τού σερ Γουλιέλμου Ούλβεντεϊλ (γιου τού σερ Γουλιέλμου Ούλβεντεϊλ), π. τον Μάιο τού 1530.

Ο λόρδος Εδμόνδος Χάουαρντ νυμφεύτηκε για 3η φορά, πριν από τις 12 Ιουλίου 1537, τη Μαργαρίτα Μάντυ (ή Μάντεϊ), κόρη τού σερ Ιωάννη Μάντυ (ή Μάντεϊ), λόρδου δημάρχου τού Λονδίνου, και χήρα τού Νικολάου Τζένινγκς. Ο Χάουαρντ δεν απέκτησε παιδιά από τη 2η και 2η σύζυγό του. .

Πρόγονοι

 Σημειώσεις 

 Αναφορές 

 Βιβλιογραφία 

 Finnegan, David (2004). "Fitzgerald, Gerald, eleventh earl of Kildare (1525–1585)". Oxford Dictionary of National Biography (online ed.). Oxford University Press. doi:10.1093/ref:odnb/9557. (Subscription, Wikipedia Library access or UK public library membership required.)
 Head, David M. (2008). "Howard, Thomas, second duke of Norfolk (1443–1524)". Oxford Dictionary of National Biography (online ed.). Oxford University Press. doi:10.1093/ref:odnb/13939. (Subscription, Wikipedia Library access or UK public library membership required.)
 Loades, David (2008). "Howard, Sir Edward (1476/7–1513)". Oxford Dictionary of National Biography (online ed.). Oxford University Press. doi:10.1093/ref:odnb/13891. (Subscription, Wikipedia Library access or UK public library membership required.)


 Riordan, Michael (2004). "Henry VIII, privy chamber of (act. 1509–1547)". Oxford Dictionary of National Biography (online ed.). Oxford University Press. doi:10.1093/ref:odnb/70825.

 Warnicke, Retha M. (2008). "Katherine (Catherine; nee Katherine Howard) (1518x24-1542)". Oxford Dictionary of National Biography (online ed.). Oxford University Press. doi:10.1093/ref:odnb/4892. (Subscription, Wikipedia Library access or UK public library membership required.)



 Εξωτερικοί σύνδεσμοι 
 Σερ Τζορτζ Χάουαρντ (περ. 1519 – 1580), Ιστορία του Κοινοβουλίου
 Mannock, Henry (μέχρι το 1526–64), από το Λονδίνο· Haddenham, Cambridgeshire· και Hemingford Grey, Huntingdonshire, Ιστορία του Κοινοβουλίου Ανακτήθηκε στις 7 Ιουλίου 2013
 Η Άγκνες Λι στις ταινίες Έμερσον, Κάθι Λιν, "A Who's Who of Tudor Women"
 Έντουαρντ Φιτζέραλντ

Κατηγορία:Οικογένεια Χάουαρντ (αγγλική αριστοκρατία)